જયતિલકે જણાવ્યું કે મરચાંના સ્વાદવાળી ચોકલેટને લોકોએ ખૂબ જ પસંદ કરી છે. વિદેશમાં પણ અા ચોકલેટ રજૂ કરાઈ છે અને ત્યાં પણ લોકોને તે પસંદ પડી છે. સૌંદર્ય પ્રસાધનોમાં તુલસી, હળદર અને કેસર ઘણા સમયથી વપરાય છે. હવે મસાલા ક્રીમ, લવિંગ, ઈલાયચી, કાળું મરચું, તજ, કોફીનાં લીલાં બી અને વેનિલાની સાથે સાબુ અને ફેસવોશ તૈયાર કરાયા છે. પ્રયોગ હજુ ચાલુ છે. હળદરની ડાઈવાળા કૂરતાંઓ અને ચાદરો તેમજ અન્ય કપડાંઓ માટે પણ પરીક્ષણ થઈ રહ્યું છે.